google/wiki40b huggingface dataset:
Julia Davisová

Životopis

Narodila sa v londýnskej štvrti Lambeth a vyrastala v meste Guildford. Vo veku 14 rokov sa so svojou rodinou presťahovala do mesta Bath. Po ukončení štúdia angličtiny a divadla na univerzite College of Ripon and York ST John sa vrátila do Bath a začala vystupovať v miestnom divadle s kolegyňou Jane Rothovou. Spolu vytvorili improvizačnú skupinu, do ktorej sa zapojili aj Rob Brydon a Ruth Jonesová.

Televízia

Davisová sa prvýkrát v televízii objavila ako pravidelná účastníčka relácie Big Train. Jej kariéra sa rozbehla v roku 1998 po tom, ako poslala nahrávku viacerých svojich postáv Stevovi Cooganovi, ktorý ju ešte v tom roku požiadal o spoluprácu. Účinkovala v mnohých televíznych reláciách ako I'm Alan Partridge, Coming Soon, Brass Eye, Jam atď.
V roku 2004 napísala a zároveň hrala hlavnú úlohu v známom komediálnom seriáli Nighty Night, ktorý sa dočkal aj ďalšej série v roku 2005. Vo vážnejších úlohách sa predstavila napríklad v produkcii BBCC For the Love of God, Denník Alana Clarka, alebo For the Fear of Fanny, kde hrala slávnu kuchárku Fanny Cradockovú a tiež v adaptácii románu Jane Austenovej Láska Anny Elliotovej.
V roku 2009 sa objavila ako osobná asistentka Steva Coogana, Debbie Bidwooden, v televíznom filme Steve Coogan-The Inside Story.
V poslednej epizóde seriálu The Office sa objavuje v konverzácii s Davidom Brentom ako hlas ženy zo zoznamovacej agentúry. V roku 2008 hrala v seriáli Little Britain Abroad ruskú nevestu z katalógu Ivanku. V roku 2010 spoluvytvorila s Jessicou Hynes seriál Lizzie and Sarah, v ktorom si spolu aj zahrali. Úvodný diel bol odvysielaný 20. marca 2010 na kanáli BBC2. Seriál bol produkovaný spoločnosťou Baby Cow a bol ešte temnejší, ako jej doterajšia produkcia. Keď BBC neprejavila záujem o ďalšie časti, na internete sa objavili protestné hlasy.
V decembri 2011 účinkovala v druhej epizóde dramatického seriálu Black Mirror ako porotkyňa Charity v talentovej show Hot Shot. 22. decembra 2011 hrala úlohu Anne Yeaman vo vianočnom špeciáli a poslednej časti komediálneho seriálu Ako nežiť svoj život. Davisová si zahrala aj úlohu v pilotnej epizóde seriálu Bad Sugar na stanici Channel 4 26. augusta 2012. Seriál sa mal vysielať v roku 2013, ale nakoniec bol zrušený. Davisová napísala a hrala aj v seriáli Hunderby na kanáli SkyAtlantic. V roku 2014 získala hlavnú úlohu v krátkom filme The Bird.

Osobný život

Jej partnerom je komik Julian Barratt. Majú spolu dvojičky Arthura a Waltera.
Saint-Pierre-du-Vauvray

Poloha

Obec má rozlohu 5,22 km². Najvyšší bod je položený 128 m n. m. a najnižší bod 7 m n. m.

Obyvateľstvo

Počet obyvateľov obce je 1 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deinolochos z Élidy

Deinolochos (starogr. Δεινόλοχός – Deinolochos) bol olympijský víťaz v behu dorastencov na jedno stadion v roku 380 pred Kr.
Deinolochos, syn Pyrrha z Élidy, bol na 100. olympijských hrách v roku 380 pred Kr. korunovaný olivovým vencom za víťazstvo v behu dorastencov na jedno stadion. Olympijský program hier sa o túto disciplínu rozšíril na 37. hrách v roku 632 pred Kr.
Za toto víťazstvo sa Deinolochovi dostalo veľkej pocty, keď mu v olympijskej Altide medzi sochami slávnych olympijských víťazov vztýčili sochu. Jeho sochu ešte v druhom storočí videl cestovateľ a spisovateľ Pausanias, ktorý zaznamenal: „Pri Kleogenovi stojí Deinolochos, syn Pyrrhov, a Tróilos, syn Alkinov. Aj títo muži pochádzali z Élidy, a zvíťazili tiež: jeden bol hellanodikom a zároveň si odniesol víťazstvo s koňmi, druhý potom, Troilos, zvíťazil s dvojzáprahom dospelých koní a so so žriebätami. Zvíťazil potom pri sto druhej olympiáde od tej doby ustanovili Éliďania zákon, že sa nabudúce nikto z hellanodikov nesmel zúčastniť pretekov s koňmi. Jeho sochu vytvoril Lysippos. Deinolochova matka mala vo sne videnie, že mala vo svojom náručí ovenčeného syna, preto sa Deinolochos s chuťou pripravoval na preteky a predbehol chlapcov. Tvorcom jeho sochy bol sikyónsky Kleón.“
Akumulátor energie

Akumulátor energie alebo zásobník energie je technické zariadenie na uchovávanie energie;  elektrickej (kondenzátor, sekundárny elektrochemický článok), tepelnej (napr. zásobník pary, boiler), vodnej energie (akumulačná prečerpávacia elektráreň), mechanickej (napr. pružina, závažie, zotrvačník) a pod.
V oblasti elektriny sú najznámejšie elektrochemické akumulátory (pozri sekundárny elektrochemický článok), ale akumulátory elektrickej energie môžu pracovať aj na iných princípoch. 
Známy je aj priemyselný princíp akumulácie energie do potenciálnej energie vody v prečerpávacích elektrárňach. V prípade, že elektrina slúži k výrobe tepla, dá sa akumulovať aj vytvorené teplo. Na tomto princípe je založené akumulačné vyhrievanie alebo bojler.
Kto za pravdu horí

Kto za pravdu horí (pôvodne Sláva šľachetným alebo Sláva statočným) je názov hymnickej básne, ktorú napísal evanjelický farár Karol Kuzmány. Báseň vyšla prvýkrát v literárnej prílohe Slovenských národných novín - Orol tatranský, 4. apríla 1848 pod názvom Sláva šlechetním. Českú verziu textu zapísal Kuzmány 4. marca 1852 vo Viedni do viazaného pamätníka Adely Ostrolúckej.  Báseň bola viackrát pretlačená už za autorovho života.

Text

Kto za pravdu horí v svätej obeti, 
kto za ľudstva právo život posvätí,

kto nad krivdou biednych slzu vyroní: 
tomu moja pieseň slávou zazvoní.
Keď zahrmia delá, orol zaveje, 
za slobodu milú kto krv vyleje,

pred ohnivým drakom kto vlasť zacloní: 
tomu moja pieseň slávou zazvoní.
Kto si stojí slovu, čo priam zhŕkne svet, 
komu nad statočnosť venca v nebi niet,

koho dar nezvedie, hrozba neskloní: 
tomu moja pieseň slávou zazvoní.
Pán Boh šľachetnosti nebo vystavil, 
večné on pre podlosť peklo podpálil;

kto ctí pravdy božskej Božské zákony: 
tomu moja pieseň slávou zazvoní.

Zaujímavosti

Kuzmányho rukopis má niekoľko odchýlok od vytlačeného textu — názov „Sláva statočnosti, r. 1846“; 7. verš mal ukončenie: „kto rod zacloní“; 13. verš začiatok: „Boh sám šľachetnosti“.
Posledná verzia používaná v ECAV od r. 1992 - 9. verš - Kto si stojí v slove, čo priam zhŕkne svet, 10. verš - komu nad statočnosť venca v svete niet
Štefan Luby (fyzik)

Životopis

Detstvo strávil v Liptovskom Hrádku. Školskú dochádzku absolvoval v Bratislave. Elektrotechnickú fakultu SVŠT ukončil v roku 1963. Po ročnom pôsobení na Prírodovedeckej fakulte UPJŠ v Košiciach absolvoval ašpirantúru a ďalšie zamestnanie v Slovenskej akadémii vied. Hodnosť DrSc. obhájil roku 1982. V roku 1992 sa habilitoval za docenta Matematicko-fyzikálnej fakulty UK v Bratislave. V roku 1996 sa stal profesorom fyziky na Slovenskej technickej univerzite v Bratislave. Pracuje ako vedúci vedecký pracovník Fyzikálneho ústavu SAV. Zahraničné stáže absolvoval ako štipendista Nadácie Alexandra Humboldta na Univerzitách v Stuttgarte a Bielefelde, ako hosťujúci vedec alebo profesor pôsobil na ústavoch v ZSSR a Grécku, na univerzitách v Taliansku, USA, Nemecku a Japonsku.

Pedagogická činnosť

Slovenská technická univerzita, Univerzita Komenského v Bratislave , Univerzita Salento, prednášky, 30 doktorandov a diplomantov.

Rodina

Otec prof. JUDr. Štefan Luby, DrSc. (1910–1976) bol jedným zo zakladateľov slovenskej právnej vedy, matka JUDr. Anna Lubyová (†1989) bola právnička, manželka Ing. Želmíra Lubyová (†1996) bola chemička, dcéra JUDr. Mgr. Martina Lubyová, PhD. (*1967) je ministerkou školstva Slovenskej republiky a pred tým bola riaditeľkou Prognostického ústavu SAV, dcéra Mgr. Barbora Lubyová, PhD. (*1968) je vedeckou pracovníčkou Ústavu imunológie a mikrobiológie AV ČR Praha, predtým pôsobila na Univerzite Johna Hopkinsa v Baltimore.
Sophie Germainová

Zaujímavosť

Jej meno nie je medzi 72 menami významných osobností na Eiffelovej veži, hoci bez základov teórie pružnosti, ktoré položila, by nebolo postavenie takto konštruovanej veže vôbec možné. Jej životopisec John Augustine Zahm (píšucí pod pseudonymom H. J. Mozans) predpokladal, že bola zo zoznamu vylúčená len preto, že bola žena.
Paksský obvod

Paksský obvod (maď. Paksi kistérség) je bývalá administratívna jednotka v Maďarsku v Tolnianskej župe. Jeho sídlom bolo mesto Paks.
Olmeta-di-Capocorso

Poloha

Obec má rozlohu 21,57 km². Najvyšší bod je položený 1 306 m n. m. a najnižší bod 0 m n. m.

Obyvateľstvo

Počet obyvateľov obce je 142 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alexander Járay

Alexander Járay (* 1943) je slovenský občan pôvodom z Košíc. Tvrdí, že vyvrátil teóriu relativity, odmieta matematiku reálnych čísel. Jeho základným filozofickým problémom je Aký rozdiel je medzi nulou a ničím. Na Deň ústavy zvykol pred Ústavným súdom ničiť Ústavu Slovenskej republiky pálením alebo trhaním. Je predsedom Strany pravdy.
Sám seba vymenoval za predsedu Akadémie Reálnych Vied Cassoviensis a udelil si titul Generalissimus Reálnych vied GRSc. Chce nahradiť abstraktnú od reality odtrhnutú matematiku a ňou opísanú relativistickú fyziku reálnou kvantovou matematikou a trojhmotovou fyzikou. Niekoľkokrát sa pokúšal kandidovať za prezidenta Slovenskej republiky, v rokoch 1998 a 1999 kandidoval na funkciu primátora Košíc.
„Na môj mozog, Einsteinove relativistické efekty nepôsobia a tak ja vidím pohyb hmoty z Božieho zorného uhla pohľadu, teda tak, ako pohyb hmoty vo vesmírnom priestore objektívne, teda v skutočnosti prebieha.“ Alexander Járay - v jednom zo svojich článkov
Je „rekordérom“ v trvaní hladovky: Na protest proti neprijatiu kandidáta Strany pravdy Jozefa Ďurku na post prezidenta, začal Alexander Járay hladovku za demokratické Slovensko, ktorá však trvala iba štyri hodiny.
Za pálenie Ústavy Slovenskej republiky pred Ústavným súdom bol súdený, okresný súd nariadil jeho ústavné psychiatrické liečenie, krajský súd však neskôr toto rozhodnutie zrušil. Niektorí autori pôvodný rozsudok pokladali za hrubé porušenie slobody slova.
Na svojej webovej stránke deklaruje cieľ „prezentovať novú kvantovú matematiku a ňou opísanú trojhmotnú fyziku“. Stránka je už dlhšiu dobu neaktívna a mnohé jej časti kompletne chýbajú.
Bar-sur-Seine (obec)

Poloha

Obec má rozlohu 27,53 km². Najvyšší bod je položený 293 m n. m. a najnižší bod 147 m n. m.

Obyvateľstvo

Počet obyvateľov obce je 3303 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Rialet

Poloha

Le Rialet má rozlohu 7,64 km². Najvyšší bod je položený 783 m n. m. a najnižší bod 581 m n. m.

Obyvateľstvo

Le Rialet má 49 obyvateľov (2009).
Graf vývoja obyvateľstva:
Zdroje: INSEE
Erysichthón (Tesália)

Erysichthón (starogr. Ἐρυσίχθων – Erisichthón) je v gréckej mytológii syn a nástupca tesálskeho kráľa Triopa.
Erysichthón úmyselne aj napriek varovaniu vyťal storočný posvätný dub v háji bohyne plodnosti Démétry a pripravil tak o život jej obľúbenú dryádu, ktorá v strome žila. Dokázal tým svoju neúctu k bohyni a dočkal sa jej trestu. Na jej príkaz sa následne do jeho domu nasťahovala bohyňa hladu, ktorá ho trápila neukojiteľnou nenásytnosťou.
Čím viac potom Erysichthón jedol, tým mal do jedla väčšiu chuť a hlad ho pripravil o celý majetok. Aby si zaopatril na živobytie ďalšie hmotné prostriedky, predával do otroctva svoju dcéru Méstru, ktorá mala v sebe čarovnú moc, vedela sa totiž premieňať na rôzne zvieratá. Keď ju niekto kúpil, premenila sa na vtáka, koňa, alebo na iného tvora a vrátila sa k otcovi, ktorý ju znovu predal. Ale ani tento zdroj príjmov mu nestačil, lebo jeho hlad bol stále neznesiteľnejší. Hlad nakoniec Erysichthóna pripravil aj o zdravý rozum, začal jesť sám seba a v hrozných mukách zomrel.
V starovekom Grécku bol Erysichthón pokladaný sa symbol spupnosti, nenásytnosti a bezbožnosti.
Polgársky obvod

Polgársky obvod (maď. Polgári kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Polgár.
Champagne-Mouton (obec)

Poloha

Obec má rozlohu 22,59 km². Najvyšší bod je položený 194 m n. m. a najnižší bod 115 m n. m.

Obyvateľstvo

Počet obyvateľov obce je 970 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Iffs

Poloha

Obec má rozlohu 4,52 km². Najvyšší bod je položený 141 m n. m. a najnižší bod 53 m n. m.

Obyvateľstvo

Počet obyvateľov obce je 265 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monchaux-Soreng

Poloha

Obec má rozlohu 10,05 km². Najvyšší bod je položený 201 m n. m. a najnižší bod 27 m n. m.

Obyvateľstvo

Počet obyvateľov obce je 650 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plivot

Poloha

Obec má rozlohu 12,6 km². Najvyšší bod je položený 99 m n. m. a najnižší bod 69 m n. m.

Obyvateľstvo

Počet obyvateľov obce je 746 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luxemburgovci

Luxemburgovci bol panovnícky rod v Čechách panujúci v rokoch 1310 – 1437 pochádzajúci z Luxemburska. Na českom tróne sa vystriedali Ján Luxemburský, Karol IV., Václav IV. a Žigmund Luxemburský, ktorým rod vymrel.
Iránske národné futsalové družstvo žien

Vrcholné podujatia

Iránske družstvo sa predstavilo 3-krát na Ázijských halových hrách. V roku 2009 skončilo na 4. mieste, keď vyhralo svoju základnú skupinu, ale v semifinále nestačilo na Jordánsko a v boji o bronz ani na Thajsko. O 4 roky neskôr v juhokórejskom Inčchone vybojovalo svoj najlepší výsledok. Vyhralo svoju základnú skupinu a postúpilo do semifinále, v ktorom zdolalo Indonéziu. Vo finále až po predĺžení podľahlo favorizovanému Japonsku, držiteľovi predchádzajúcich dvoch titulov na ázijských halových hrách. V roku 2015 sa stalo mastrom Ázie, keď vo finále majstrovstiev vyhralo nad Japonskom. O 3 roky neskôr tento úspech zopakovalo, keď vo finále opäť vyhralo nad Japonskom.
Družstvo vyhralo obe podujatia majstrovstiev Západnej Ázie, na ktorých ani raz neprehralo. Rovnako 2 víťazstvá zaznamenalo aj na futsalovom turnaji Islamských hier žien, ktoré obe organizovalo. 
V rokoch 2012, 2013 a 2015 sa predstavilo na Svetovom turnaji žien, na ktorých skončilo zakaždým už v základnej skupine.
Rimbachzell

Poloha

Obec má rozlohu 1,79 km². Najvyšší bod je položený 860 m n. m. a najnižší bod 356 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulevard Brune

Boulevard Brune je bulvár v 14. obvode v Paríži. Je súčasťou tzv. Maršalských bulvárov. Bulvár nesie meno Guillauma Marie-Anne Bruna (1763 – 1815), maršala Francúzska.

Trasa

Boulevard Brune nadväzuje na Boulevard Lefebvre pri železničnom viadukte na Porte de Vanves a končí pri Porte d'Orleans, odkiaľ pokračuje Boulevard Jourdan.

Dejiny

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
V roku 2006 bola v stredovom pruhu bulvára uvedená do prevádzky električková linka T3.
Audi Quattro

Produkcia

Audi začalo vyrábať model Quattro pre Európsky trh koncom roka 1980, čím sa stalo prvým automobilom Audi s permanentným pohonom všetkých kolies Quattro, a zároveň prvým automobilom Audi s týmto pohonom a turbodúchadlom prepĺňaným motorom.
Pôvodný motor bol 2,1-litrový radový 5-valec s 10 ventilmi a rozvodom SOHC. Bol prepĺňaný turbodúchadlom s medzichladičom. Jeho výkon bol 147 kW/200 koní a krútiaci moment 285 Nm pri 3500 otáčkach za minútu. Zrýchlenie z 0 na 100 km/h zvládalo za 7,1 sekundy a dosahovalo maximálnu rýchlosť viac ako 220 km/h.
Tento motor bol neskôr modifikovaný na zdvihový objem 2,2 litra (2226 cm³), avšak stále poskytoval výkon 147 kW/200 koní a jeho krútiaci moment sa znížil. V roku 1989 dostal zmenu rozvodu na DOHC a jeho výkon sa tak zvýšil na 162 kW/220 koní. Jeho maximálna rýchlosť vzrástla na 230 km/h.
Celkovo sa v rokoch 1980-1991 vyrobilo 11 452 automobilov Audi Quattro, a aj napriek jeho 11-ročnej produkcii sa na exteriéri nevykonala žiadna väčšia dizajnová zmena.
Zadné odpruženie bolo aj s geometriou zmenené, pričom bol odstránený zadný stabilizátor kvôli redukovaniu pretáčavosti. Facelift v roku 1984 zahŕňal zmenu rozmerov diskov kolies z 6x15" na 8x15" s pneumatikami rozmerov 215/50 R15. V tom čase bolo takisto upravené pruženie s tvrdšími pružinami, ktoré znížilo automobil o 20 mm a zlepšilo riadenie. Pre rok 1987 dostal Quattro stredový diferenciál Torsen, ktorý nahradil manuálnu stredovú uzávierku diferenciálu.

Quattro A1 a A2

Pôvodné pretekárske Audi Quattro debutovalo v roku 1980 na Janner Rally v Rakúsku. Kompletne mal základ z cestnej verzie (na rozdiel od automobilov Skupiny B). Motor tejto verzie produkoval približne 224 kW/304 koní V roku 1981 sa pretekárka Michèle Mouton stala prvou ženskou víťazkou svetového šampionátu v rely s automobilom Audi Quattro. Na ďalšie tri roky uviedlo Audi evolúcie A1 a A2 ako reakcia na nové pravidlá pre automobily Skupiny B. Radové 5-valcové prepĺňané motory dávali výkon 261 kW/355 koní.

Sport Quattro S1 E2

1985 Audi Sport Quattro S1
Sport Quattro S1 E2 bolo uvedené koncom roka 1985 ako upravené verzia modelu Audi Sport Quattro. Automobil používal radový 5-valcový motor s objemom 2110 cm³ a podával výkon 350 kW/470 koní. Avšak turobdúchadlo používalo recirkulačný systém, ktorý držal otáčky turbodúchadla pri preraďovaní ak je škrtiaca klapka zavretá. To pomohlo motoru aby bol jeho výkon dostupný bezprostredne po otvorení škrtiacej klapky a redukoval tak turbo dieru. Jeho výkon dosahoval až 373 kW/507 koní pri 8000 ot/min.
Okrem zvýšeného výkonu bol upravený aj exteriér, kde bol použitý agresívny aerodynamický bodykit s charakteristickými krídlami a spojlermi pre zvýšenie prítlaku. Hmotnosť bola znížená na 1090 kg a tak S1 mohlo zrýchliť z 0 na 100 km/h za 3,1 sekundy.
23 rokov po zrušení Skupiny B je Sport Quattro S1 E2 stále označované za najvýkonnejšie rely vozidlo v medzinárodnych pretekoch, pričom modely z roku 1986 dosahovali až 441 kW/600 koní. V roku 1987 Sport Quattro S1 E2 vyhralo preteky Pikes Peak s Walterom Röhrlom za volantom.
Montreuil-Juigné

Poloha

Obec má rozlohu 13,81 km². Najvyšší bod je položený 72 m n. m. a najnižší bod 12 m n. m.

Obyvateľstvo

Počet obyvateľov obce je 7 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bellocq

Poloha

Obec má rozlohu 12,65 km². Najvyšší bod je položený 159 m n. m. a najnižší bod 18 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia na Majstrovstvá Európy UEFA vo futsale 2010

Skupina A

Dublin, National Basketball Arena

Skupina B

Varna, Palace of Culture and Sports

Skupina C

Paola, Corradino Sports Facilities Paola

Skupina D

Ramat Gan, Neve Marom Hall

Skupina 1

Tirgu Mures, CS CITY'US Tirgu-Mures

Skupina 2

Badajoz, Pabellón Polideportivo de la Comunidad

Skupina 3

Ostrava, Sportovní hala SAREZA

Skupina 4

Kaunas, S.Darius & S.Girenas Sport Center

Skupina 5

Antverpy, Lotto Arena

Skupina 6

Viana Castelo, Monserrate Hall

Skupina 7

Levallois-Perret, Marcel Cerdan
Spojka (strojárstvo)

Spojka je strojná súčiastka, ktorá obvykle spája hnací a hnaný hriadeľ a slúži na prenos krútiaceho momentu, niekedy tiež na vyrovnanie vzájomnej nesúososti oboch hriadeľov. Podľa druhu použitia je možné deliť spojky napr. na pevné (napr. trubková, kotúčová apod.), ktoré prenášajú stály krútiaci moment medzi hriadeľmi, a na spojky pohyblivé (napr. trecia lamelová spojka), ktoré umožňujú rozpojenie medzi dvomi hriadeľmi a tým prerušenie prenosu krútiacemu momentu. Významnou súčasťou strojov je poistná strižná spojka (napr. kotúčová spojka so strižným kolíkom), ktorá zaistí prerušenie krútiaceho momentu prestrihnutím kolíka, pokiaľ sa preruší krútiaci moment, ktorý je predpísaný pre daný stroj. Sú tiež dôležité pre tlmenie nárazov. Spojky je možné postaviť aj tak, aby umožňovali rozpojenie počas chodu, axiálny/radiálny pohyb hriadeľov alebo umožňujú plynulý rozbeh. 
Pre prenos krútiaceho momentu v spojkách sa používa množstvo rôznych spôsobov a súčiastok, napr.: kolíky, čapy, lícované skrutky, gumy (napr. spojka PERIFLEX) alebo rôzne konštrukčné úpravy spojkových kotúčov, ako napríklad pri zubovej spojke a v neposlednom rade sa používajú trecie sily ako napríklad pri trecích lamelových spojkách, ktoré majú veľký význam v automobilovom priemysle.

Výpočet krútiaceho momentu spojky

Pokiaľ je spojka na hnacej strane pokojne zaťažená, je prenášaný krútiaci moment v Nm daný vzťahom:
kde P je výkon v kW a n otáčky za minútu.
V praxi spojka neprenáša len menovitý moment, ale väčší moment kvôli nerovnomernostiam v konštrukcii a rôznym typom hnacích a hnaných strojov. Preto musí byť dimenzovaná na iný moment a stavaná pre väčšiu námahu, ako s ktorou sa normálne počíta. Vzťah pre prenášaný moment je tak upravený:
kde C ≥ 1 je prevádzkový súčiniteľ.

Prevádzkový súčiniteľ

Tento súčiniteľ je koeficientom, upravujúcim hodnotu krútiaceho momentu tak, aby spojka zniesla prípadný prenos väčšieho krútiaceho momentu. Závisí približne úmerne na tom, do akej výkonnostnej triedy patrí hnací a hnaný stroj. Pokiaľ je hnacím strojom malý elektromotor alebo parná turbína a hnaný stroj len malé dynamo alebo premietačka, koeficient je určený ako C=1 až 1,4. Pri rovnakom hnacom stroji, ale najvyššej triede hnaného stroja, dosahuje súčiniteľ hodnoty 3 až 3,9. Najvyššie hodnoty dosahuje súčiniteľ pri najsilnejších hnacích strojoch a najťažších hnaných strojoch, napr. spojka medzi stacionárnym štvordobým jednovalcovým benzínovým motorom a vysokotlakovým čerpadlom má súčiniteľ 4,4 až 5,3.
Guma má veľký vplyv na tlmenie spojky a preto je u gumených spojok volené vždy nižšie rozmedzie hodnôt súčiniteľa.
Lannux

Poloha

Obec má rozlohu 12,83 km². Najvyšší bod je položený 223 m n. m. a najnižší bod 82 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fienvillers

Poloha

Obec má rozlohu 11,69 km². Najvyšší bod je položený 167 m n. m. a najnižší bod 97 m n. m.

Obyvateľstvo

Počet obyvateľov obce je 600 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Staré hliniště

Ochrana

Predmetom ochrany sú ohrozené druhy rastlín a živočíchov. Časť územia je zarastená náletovými drevinami a časť má lúčny a stepný charakter. Vyskytujú sa tu kriticky ohrozené druhy fauny, najmä mloky a žaby a je i útočiskom mnohých, i vzácnych druhov vtákov, napríklad škovránik stromový (Lullula arborea).
Pamiatka sa v celom rozsahu prekrýva s EVL Staré hliniště.

Poloha

Lokalita leží sverne od mesta Krnov, vedľa cesty I/45, neďaleko hraničného priechodu s Poľskom Krnov – Pietrowice. Územie je voľne prístupné a vedie tadiaľ náučný chodník s dĺžkou približne 700 metrov.
Narbéfontaine

Poloha

Obec má rozlohu 3,58 km². Najvyšší bod je položený 376 m n. m. a najnižší bod 284 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE